Neuvoston 25 päivänä maaliskuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 36/2002 Euroopan parlamentin ja neuvoston asetuksen antamiseksi lähtö- ja saapumisaikojen jakamista yhteisön lentoasemilla koskevista yhteisistä säännöistä annetun neuvoston asetuksen (ETY) N:o 95/93 muuttamisesta



Virallinen lehti nro C 145 E , 18/06/2002 s. 0069 - 0070



Neuvoston 25 päivänä maaliskuuta 2002 vahvistama YHTEINEN KANTA (EY) N:o 36/2002 Euroopan parlamentin ja neuvoston asetuksen (EY) N:o .../2002, annettu ..., antamiseksi lähtö- ja saapumisaikojen jakamista yhteisön lentoasemilla koskevista yhteisistä säännöistä annetun neuvoston asetuksen (ETY) N:o 95/93 muuttamisesta (2002/C 145 E/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2) ovat kuulleet alueiden komiteaa, noudattavat perustamissopimuksen 251 artiklassa säädettyä menettelyä(3) sekä katsovat seuraavaa: 1) Yhdysvalloissa 11 päivänä syyskuuta 2001 tehdyillä terrori-iskuilla ja näitä tapahtumia seuranneella poliittisella kehityksellä oli vakava vaikutus lentoliikenteen harjoittajien lentoliikennetoimintaan, ja ne johtivat kysynnän merkittävään laskuun jäljellä olevalla kesäkaudella 2001 sekä talvikaudella 2001-2002. 2) Sen varmistamiseksi, ettei mainituille kausille jaettujen lähtö- ja saapumisaikojen käyttämättä jättäminen aiheuta tilannetta, jossa lentoliikenteen harjoittajat menettävät oikeutensa näihin lähtö- ja saapumisaikoihin, vaikuttaa tarpeelliselta säätää selkeästi ja yksiselitteisesti, että 11 päivänä syyskuuta 2001 tapahtuneet terroristihyökkäykset vaikuttivat haitallisesti mainittuihin aikataulukausiin. 3) Lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annettua neuvoston asetusta (ETY) N:o 95/93(4) olisi sen vuoksi muutettava, OVAT ANTANEET TÄMÄN ASETUKSEN: 1 artikla Lisätään neuvoston asetukseen (ETY) N:o 95/93 artikla seuraavasti: " 10a artikla Syyskuun 11 päivän 2001 tapahtumat Koordinaattoreiden on 10 artiklan 3 kohdan tarkoituksia varten hyväksyttävä se, että lentoliikenteen harjoittajilla on oikeus samaan lähtö- ja saapumisaikojen sarjaan kesäkaudella 2002 ja talvikaudella 2002-2003, joka niille oli jaettuna 11 päivänä syyskuuta 2001 kesäkautta 2001 ja talvikautta 2001-2002 varten." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan ... Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 270 E, 25.4.2001, s. 131. (2) Ei vielä julkaistu virallisessa lehdessä. (3) Euroopan parlamentin lausunto, annettu 6. helmikuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 25. maaliskuuta 2002, ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 14, 22.1.1993, s. 1. NEUVOSTON PERUSTELUT 1. Komissio toimitti neuvostolle 15. tammikuuta 2002 ehdotuksensa Euroopan parlamentin ja neuvoston asetukseksi lähtö- ja saapumisaikojen jakamista yhteisön lentoasemilla koskevista yhteisistä säännöistä 18 päivänä tammikuuta 1993 annetun neuvoston asetuksen (ETY) N:o 95/93 muuttamisesta. Tämä ehdotus on seurausta vuoden 2001 syyskuun 11 päivän tapahtumista ja sen tarkoitus on auttaa lentoyhtiöitä säilyttämään kesäkaudella 2002 ja talvikaudella 2002-2003 ne lähtö- ja saapumisajat, jotka niille oli jaettuna 11 päivänä syyskuuta 2001. Ehdotus perustuu EY:n perustamissopimuksen 80 artiklan 2 kohtaan ja siihen sovelletaan yhteispäätösmenettelyä perustamissopimuksen 251 artiklan mukaisesti. Talous- ja sosiaalikomitea antoi lausuntonsa 21. maaliskuuta 2002 ja alueiden komitea päätti olla antamatta lausuntoa tästä asiasta. Euroopan parlamentti antoi lausuntonsa asiasta 6. helmikuuta 2002(1). Neuvosto vahvisti 25. maaliskuuta 2002 yhteisen kantansa perustamissopimuksen 251 artiklan 2 kohdan mukaisesti. 2. Neuvoston lähestymistapa asiaan oli täysin sama kuin komission. Tarkastellessaan ehdotusta se kuitenkin totesi, ettei voinut hyväksyä Euroopan parlamentin ehdottamaa tarkistusta, jolla asetukseen olisi lisätty 10 b artikla. Toisaalta neuvosto lisäsi seuraavat kaksi muutosta, joilla ei ole asiasisällön kannalta suurta merkitystä: - poistetaan ehdotuksen 10 a artiklan ensimmäinen lause, koska johdanto-osan kappaleissa viitataan terroristi-iskuihin. - 11 päivänä syyskuuta 2001 säilytetään viitepäivämääränä lähtö- ja saapumisaikoja suunniteltaessa. (1) Asiak. 5961/02 CODEC 149 Aviation 17.